ส่วนที่ 1

ข้อมูลสรุป (Executive Summary)

บริษัท แม็ทชิ่ง สตูดิโอ จำกัด (มหาชน) (“บริษัท”) ก่อตั้งเมื่อวันที่ 27 ตุลาคม 2535
และแปรสภาพเป็นบริษัทมหาชนเมื่อวันที่ 19 พฤศจิกายน 2545 บริษัท
ประกอบธุรกิจผลิตภาพยนตร์โฆษณา (Production House) ที่มีคุณภาพ
เพื่อบริการลูกค้าที่เป็นบริษัทตัวแทนโฆษณา (Advertising Agency)
ทั้งในประเทศและต่างประเทศ ผลงานที่ผ่านมาของบริษัท ได้แก่ “นิเชา-กระเบื้องตรา 5 ห่วง”
“ก๊อตซิลล่า-ปตท.” “ผีเสื้อสมุทร-มีสทีน” “คาราบาวแดง” “ลูกทุ่ง-เครื่องดื่มบำรุงกำลัง”
“งูเหลือมกินแหนม-ไฮโดรไลท์” “ภราดร-ธนาคารกรุงศรีอยุธยา” และ “หนอน-ยูนีฟกรีนที”
เป็นต้น โดยบริษัท ได้ถูกการจัดอันดับจาก the Gunn Report ซึ่งตีพิมพ์ในนิตยสาร Creative
Review ให้เป็นบริษัทผลิตภาพยนตร์โฆษณาที่ได้รับรางวัลมากที่สุดติด 1 ใน 10 ของโลกในปี 2545
และ 2546 โดยบริษัท เป็นบริษัทผลิตภาพยนตร์โฆษณาแห่งเดียวในเอเชียที่ติดอันดับดังกล่าวในปี
2546 ปัจจุบันบริษัท มีผู้กำกับในสังกัดจำนวน 14 คน ประกอบกับทีมงานและบุคลากรที่มีทักษะ
และความชำนาญในการผลิตภาพยนตร์โฆษณา

บริษัท ดำเนินการภายใต้การบริหารงานโดย นายสมชาย ชีวสุทธานนท์
ซึ่งเป็นกรรมการและกรรมการผู้จัดการ และนายฐนิสสพงศ์ ศศินมานพ
ซึ่งดำรงตำแหน่งกรรมการและรองกรรมการผู้จัดการฝ่ายการผลิต และมีผู้ถือหุ้นหลักจำนวน 2 กลุ่ม
คือ กลุ่มตระกูลชีวสุทธานนท์ และกลุ่มตระกูลศศินมานพ ซึ่งปัจจุบันมีสัดส่วนการลงทุนในบริษัท
ในอัตราร้อยละ 34.26 และ 26.93 ตามลำดับ

ในปี 2545 บริษัท ได้มีการปรับโครงสร้างธุรกิจ โดยได้เข้าถือบริษัทย่อยจำนวน 5 บริษัท
เพื่อรองรับการขยายตัวทางธุรกิจของกลุ่มบริษัท และเกิดความชัดเจนในการดำเนินธุรกิจ และในปี
2546 บริษัทได้มีการลงทุนในธุรกิจที่เกี่ยวข้องกับธุรกิจบันเทิงและสันทนาการเพิ่มอีกจำนวน 4 บริษัท
ทำให้ ณ ปัจจุบัน บริษัทมีบริษัทย่อยจำนวน 8 บริษัท และบริษัทร่วม 1 บริษัท
ส่งผลให้กลุ่มแม็ทชิ่งมีการประกอบดังนี้คือ ธุรกิจผลิตภาพยนตร์โฆษณา ธุรกิจให้เช่าอุปกรณ์ถ่ายทำ
ธุรกิจผลิตรายการโทรทัศน์ ธุรกิจจัดกิจกรรมการแสดง ธุรกิจผลิตภาพยนตร์เรื่อง ธุรกิจสิ่งพิมพ์
ธุรกิจพัฒนาโครงการเมืองภาพยนตร์ และธุรกิจจัดทำสื่อกลางแจ้ง

จากผลงานที่มีคุณภาพและเป็นที่ยอมรับจากลูกค้าของบริษัท และประชาชนทั่วไปทำให้
ประกอบกับอุตสาหกรรมโฆษณามีการเติบโตอย่างต่อเนื่อง
ส่งผลให้บริษัทสามารถสร้างรายได้เพิ่มขึ้นอย่างต่อเนื่อง โดยในงวดบัญชีปี 2545
บริษัทมีรายได้จากการผลิตภาพยนตร์โฆษณาเป็นจำนวน 365 ล้านบาท เพิ่มขึ้นจากปี 2544
ซึ่งมีมูลค่า 289 ล้านบาท สำหรับในช่วงเดือนตุลาคม-ธันวาคม 2545 (งวดบัญชีพิเศษ)
บริษัทมีรายได้จากการผลิตภาพยนตร์โฆษณาเท่ากับ 102 ล้านบาท และเติบโตต่อเนื่องในปี 2546
ที่บริษัทมีรายได้รวมเท่ากับ 405 ล้านบาท

หากพิจารณาผลการดำเนินงานโดยรวมของกลุ่มแม็ทชิ่งในปี 2545 เท่ากับ 694 ล้านบาท
และงวดบัญชีพิเศษปี 2545 เท่ากับ 184 ล้านบาท ในปี 2546 ซึ่งกลุ่มแม็ทชิ่งได้ขยายกำลังการผลิต
และขยายธุรกิจให้ครอบคลุมธุรกิจที่เกี่ยวข้อง ส่งผลให้รายได้รวมเท่ากับ 761 ล้านบาท
ซึ่งการที่กลุ่มแม็ทชิ่งมีนโยบายในการบริหารและจัดการที่เป็นระบบ
ประกอบกับคำนึงถึงผลตอบแทนจากการลงทุน ส่งผลให้กำไรสุทธิของกลุ่มแม็ทชิ่งในปี 2546 เท่ากับ
48.31 ล้านบาท เพิ่มขึ้นจากช่วงเดียวกันที่เท่ากับ 31.73 ล้านบาท คิดเป็นอัตราเติบโตร้อยละ
191.31

การปรับโครงสร้างทุนของกลุ่มธุรกิจโดยการระดมทุนจากประชาขนทั่วไปในต้นปี 2546
ประกอบกับการมุ่งขยายธุรกิจให้มีการเติบโตอย่างต่อเนื่อง ส่งผลให้ ณ สิ้นเดือนธํนวาคม 2546
กลุ่มแม็ทชิ่งมีสินทรัพย์เท่ากับ 601 ล้านบาท โดยมีอัตราส่วนหนี้สินต่อทุนเท่ากับ 0.75 เท่า

ในวันที่ 24 กุมภาพันธ์ 2546 บริษัท
ได้รับอนุญาตจากสำนักงานกำกับหลักทรัพย์และตลาดหลักทรัพย์ให้ขายหุ้นเพิ่มทุนของบริษัท จำนวน 6
ล้านหุ้น (มูลค่าที่ตราไว้หุ้นละ 5 บาท) และเมื่อวันที่ 3 มีนาคม 2546
ตลาดหลักทรัพย์แห่งประเทศไทยได้อนุญาตให้บริษัท นำหุ้นสามัญของบริษัท
เข้าจดทะเบียนในตลาดหลักทรัพย์ใหม่ (MAI) โดยเริ่มการซื้อขายวันแรกเมื่อวันที่ 11 มีนาคม
2546 ปัจจุบันบริษัท มีทุนจดทะเบียนและชำระแล้ว 135 ล้านบาท เป็นหุ้นสามัญจำนวน 135 ล้านหุ้น
มูลค่าที่ตราไว้หุ้นละ 1 บาทต่อหุ้น

ทั้งนี้เมื่อวันที่ 1 ธันวาคม 2546 ที่ประขุมผ้ถือหุ้นวิสามัญครั้งที่ 2/2546
ได้มีมติให้ออกใบสำคัญแสดงสิทธิที่จะซื้อหุ้นสามัญให้แก่ผู้ถือหุ้นเดิม จำนวน 108,000,000 หน่วย
อายุ 5 ปี อัตราการใช้สิทธิ 1 หน่วย ต่อ 1 หุ้นสามัญ ที่ราคาใช้สิทธิ 8 บาทต่อหุ้น ใช้สิทธิได้ทุก ๆ
3 เดือน และใบสำคัญแสดงสิทธิที่จะซื้อหุ้นสามัญแก่กรรมการ
และพนักงานของบริษัทและ/หรือบริษัทย่อย (ESOP) จำนวน 6,500,000 หน่วย อายุ 3 ปี
อัตราการใช้สิทธิ 1 หน่วย ต่อ 1 หุ้นสามัญ ที่ราคาใช้สิทธิ 6.80 บาทต่อหุ้น ใช้สิทธิได้ทุก ๆ 3
เดือน